Ang sakit ng ngipin ko.
Kumusta, Merritt?
Naisip namin na baka pala nagkamali kami.
Baka kulang pa 'yong pressure para ma-motivate ka.
Kaya ngayon, dadagdagan namin ang pressure.
Literal, ha.
Para magising 'yang memorya mo.
Unti-unti namang masasanay ang katawan mo
sa pagtaas ng air pressure d'yan.
Medyo hindi lang komportable sa simula.
Pero, ayos lang.
Basta ba walang biglang magbubukas ng mga vent sa taas mo.
At kung mangyari man 'yon,
dahil sa taas ng pressure,
sabihin na lang nating magiging makalat.
'Yong tipo ng kalat na kailangan kang lampasuhin mula sa sahig.
Di ko lang alam kung mararamdaman mo 'yon.
Bigla na lang sasabog ang katawan mo.
Sana lang, hindi mo maramdaman 'yon.
Ayusin mo nga ang sarili mo, gago.
Sige. Sasabihin ko sa kanya.
'Yan din.
-Ano 'yan? -Hindi raw kayo sumasagot sa phone.
-May dahilan ako. Ano 'yong pangalawa? -'Yon ang pangalawa.
-E, ano 'yong una? -Nawawala si William Lingard.
-Kailan pa? -Tumakas siya kagabi.
Binasag niya ng TV 'yong bintana.
Kagabi.
Kaparehong oras ng press con n'yo.
Ang galing ng timing, 'no?
Pinapanood niya ako sa TV, tapos tumakas siya.
Ang galing nga no'n.
Posible kayang na-trigger siya sa press con n'yo?
Ako ang na-trigger. Pero, di 'yan ang tanong.
Ang tanong, saan siya pupunta?
Anong oras binili ni Merritt ang crisps?
10:22 a.m. 'yong transaction. Pagkaalis nila sa Oban.
Tapos, ano?
Nakita si William sa assembly station bago mag-11:00.
Ano nga ba ang pinag-awayan nila?
'Yong cap ni William. Nilipad daw.
Sinubukan niyang kunin 'yon.
-Nilipad? -Hinagis niya raw.
Tinangay ng hangin at nawala sa CCTV.
Mahangin noon, di ba?
Tulad ngayon na sobrang mahangin.
Napakalamig din noon.
Pero komportable sa loob, di ba?
Pahiram nga n'yan.
Hoy!
-Interesting 'yan. -Oo nga.
Makikiraan lang ho. Salamat.
Nakakabit na 'yang mga camera may apat na taon na, di ba?
Tama. Nakita ko rin 'yong video.
Di nakuhanan si Merritt pagkatapos niyang iwan si William.
Tama. Balikan nga natin sa simula.
Nasa ferry, tapos nawala na lang.
Ang galing.
Mga minamahal na pasahero, ilang paalala lamang po.
-Matagal na siyang di nakakauwi. -Huling uwi niya, teenager pa siya.
Umaga niya binili ang ticket kaya biglaan 'yon.
-Ang suwerte ng may masamang balak. -Sinabi mo pa.
Walang may alam na liliparin ang cap ni William
at bababa siya rito para kunin 'yon.
Crime of opportunity ba ito? Maling tao pero tamang tiyempo?
Hindi, a. Sinusundan na siya.
Para masundan ang isang tao buong araw nang hindi napapansin,
kailangan ng experience no'n.
O kaya, dedication. May desperadong gustong balikan siya.
Sunod-sunod na kamalasan, e.
Walang tigil ang bagyo sa mga Lingard.
Nakasunod 'yon sa kanila kahit saan man sila magpunta.
'Yong pamilya lang nila ang alam ko
na hinagupit ng sunod-sunod na kamalasan.
Una, namatay ang nanay, mga bata pa sila noon.
Lasinggero ang tatay, walang silbi.
-Paano siya namatay? -Wala ba 'yan sa file ni Merritt?
Sa isang car accident.
Ano ba ang tingin n'yo roon dahil kayo ang pulis dito?
Ang tingin ko rito ay kung ano ang nakasulat sa file.
Nakatulog siya habang nagmamaneho.
-May accident report ba? -Meron n'yan.
Sa Glasgow, kung saan 'yon nangyari.
-Di ka na-curious? -Hindi 'yon maiiwasan.
'Yong kamalasan?
Sobrang kamalasan.
-Ano'ng ginagawa niya sa Glasgow? -Hindi ko alam.
Ang masasabi ko,
tumindig para sa pamilya 'yong anak na lalaki.
Magaling siyang estudyante at atleta.
Mabuting bata.
-E, si Merritt? -Sakit sa ulo.
Para bang tinatawag lagi ng gulo.
Palagi nga dito 'yon, e.
Di mo iisipin na magiging prosecutor siya.
Kung ikaw ba naman ang makakita na binabasag ang bungo ng kapatid mo,
may epekto 'yon sa 'yo.
Pwede n'yo po bang ikuwento ang nangyari kay William noon?
Harry Jennings, tagarito na nasa likod ng mga pagnanakaw.
Pinasok niya ang bahay habang tulog si William.
-Si Merritt? -Nasa labas siya.
Malamang high at may kasamang lalaki. Mahilig siya sa mga gano'n.
E, 'yong nambugbog sa kanya, 'yang si Harry Jennings?
Namatay habang tinatakasan ang mga pulis.
-Paano namatay? -Tumalon mula sa ferry.
Sumakay ng ferry para tumakas?
Hindi siya matalinong bata.
Akala niya lusot na siya. Itinawag namin sa kapitan.
Tapos, noong lalapitan na siya ng kapitan,
tumalon na siya.
Di 'yon gano'n kataas para mamatay siya.
Ibang usapan kung lasing na lasing ka, at sobrang lasing si Jennings.
Sobrang kalasingan na para ba siyang bangag na
at wasak na wasak.
Oo nga pala,
may pub ba rito na makikita ko si Jamie Lingard?
Wala, matagal na rin siyang tumigil sa pag-inom.
Ngayon siguro, nasa pantalan 'yon, kalaro ng baraha 'yong ibang mangingisda.
Nangingisda pa siya?
Kakaunti na lang ang mga isda,
pero tuloy lang sila, hangga't may hininga.
-Aba, parang tula. -Mala-Rabbie Burns talaga ako.
Buti may oras ka pa d'yan.
Okay, maraming salamat na lang sa oras mo.
-Nakita kita sa TV. -Talaga?
Akala ko masusuka ka na nga no'n.
Di ko kasundo ang Scottish weather.
Kakakilala lang natin pero may pakiramdam ako
na wala kang masyadong nakakasundo.
Kaya pala walang krimen dito. Para kang psychic, e.
Walang masyadong krimen dito dahil nasa London lahat ng gago.
Nasabi ko 'yon kasi napaisip ako
na parang paniwalang-paniwala ka sa sinasabi mo.
Tingin mo, makikita mo pa siya?
'Yong totoo ba?
Di ko alam kung mahahanap pa siya pero gusto kong malaman ang nangyari.
Dahil na-curious ka?
Hindi kasi ako naniniwala sa sinasabi mong kamalasan.
Ano ka ba?
Pulis kami.
Pwede naman tayong sumunod sa rules.
Ang linis dito.
Oo.
Ang komportable dito,
kaya mahirap paniwalaang may mangyayaring masama.
May masama na ngang nangyari rito.
Hindi uso ang sarcasm sa Syria, 'no?
Halos wala, sir.
May mga picture si William. Walang picture si Merritt.
Dahil walang-hiya siyang bata.
Mr. Lingard, pulis kami.
-DCI— -Wala akong pakialam.
Wala ba kayong galang sa bahay ko?
Tama ka. Humihingi ako ng tawad. Nakabukas ang pinto.
Ano'ng pakay n'yo?
Bubuksan ulit namin ang kaso ng pagkawala ng anak mo.
-Bakit pa? -May bagong ebidensiya.
Bagong ebidensiya?
Pasensiya na sa pagtatanong, pero bakit walang-hiya ang anak mo?
Dahil gano'n siya talaga.
Pero sa edad na 24, siya na ang guardian ni William, di ikaw.
Wala naman akong laban doon.
Gusto niyang dalhin ako sa korte para patunayang palpak akong ama.
Di mo hinamon ang petition?
Di ako matalino sa batas. Tingin mo may laban ako?
May criminal record ka rin.
Drunk driving, 2001. Common assault, 2003.
Hindi ko sinabing mali siya.
Totoo naman. Lasing ako noon nang madalas.
Kahit pa nasa simbahan.
Tama ang ginawa niya. Wala akong silbi.
Tapos pinuntahan ka niya pagkatapos ng 12 taon, bakit kaya?
Wala akong alam na pupunta siya.
Sinabi ko na 'yan dati sa inyo. Wala naman siyang pakialam sa akin.
-Kailan mo huling nakita si William? -Kinabukasan, sa ospital.
Noon lang? Di mo na siya nakita ulit?
Hindi ko kaya. Masyadong masakit.
Kahit nawala si Merritt at wala na siyang kasama?
Napakabuti niyang bata.
Napakabait, napakatalino.
Ang laki ng potensiyal niya.
Kaya masakit para sa akin.
Sinubukan mo bang hanapin 'yong dalawa mong anak?
Para saan pa? Ayaw namang magpakita ni Merritt.
Kaya nga di n'yo siya makikita.
Magaling akong maghanap ng mga ayaw magpakita.
Oo, maliban sa self-control.
Salamat, Mr. Lingard.
Nagnakaw siya sa 'kin.
Ano ang ninakaw niya?
Kuwintas. Kay Lila 'yon, mama niya.
'Yon lang ang naiwan niya sa akin.
Akin 'yon, di kay Merritt. Ninakaw niya.
Alam niyang mahalaga sa 'kin 'yon. Kinuha niya pa rin.
Para lang saktan ako.
Nagawa naman niya.
Okay.
Salamat.
Mahirap na nga ang buhay, dadagdagan pa ng sarili mong kadugo.
And'yan ka pala.
Alam ng mama mo na hindi na siya makakabalik rito.
Maraming beses niyang sinubukan, pero ayaw talaga nila.
Mula noong…
Paano ko ba sasabihin ito?
Sinira ko siya.
Di na sila nagpadala ng pera.
Kung ako raw ang pipiliin niya, wala siyang makukuha.
Kahit pa dumating na kayo ng kapatid mo.
-Ayaw nilang makipag-usap. -Matanda ka raw para sa kanya.
Masyado raw akong matanda.
Pero kahit mas bata pa ako ng 20 taon, walang magbabago.
Dahil mangingisda ako.
Hindi doktor o abogado.
O hindi kaya, nagtatrabaho sa bangko.
Akala ko inililigtas ko siya sa mayayamang taga-Edinburgh,
kaya nadurog ang puso kong marinig na sinasakal ko raw siya.
Hindi na raw siya masaya.
Iiwan na raw niya tayo at babalik na sa kanila.
Alam ni Mama na hindi nila siya tutulungan
habang magkasama kayo.
Tama, hangga't kasama ko siya.
Pero sana umuwi siya.
Di naman talaga siya uuwi.
Itinama niya sana at umuwi na siya.
Hindi.
Hindi na 'yon maaayos.
Gusto niyang may matanggap kami ni William.
Hindi niya kayo maiiwan.
'Yan ba ang iniisip n'yo?
Ang gusto ko lang sabihin…
oo, galit ka sa akin,
pero doble ang galit ko sa sarili ko.
Baka pag nalaman mo 'to,
mababawasan 'yang hinanakit mo sa akin
at ang kagustuhan mong mas magalit pa ako.
Tama ka sa isang bagay.
Hindi mo siya nailigtas.
Namatay siya…
para lang mailigtas ka.
Merritt!
Tama na 'yan.
Tangina mo!
Hindi natin makikita sa files ang nangyari sa islang 'yon.
Hindi nga, kaya hahanapin mo si William.
-Hahanapin ko si William? -Kakasabi ko lang.
Hahayaan n'yo akong gawin 'yon? Mag-isa lang ako?
Sino pa ba kundi 'yong magaling maghanap ng mga ayaw magpakita?
Hindi mahirap mahanap si William.
Sandali lang nga.
Kanino ka ba nagtatrabaho dati, sa mabubuti o masasama?
Pag malinaw na kung sino ang mabuti at masama, pakisabi sa 'kin.
Night, William.
Pwede mo bang hinaan 'yan?
-Makinig ka. -Di ko kaya.
Sasabog na yata ang eardrums ko!
Pakinggan mo lang muna!
Tungkol sa atin 'yan, okay? 'Yong pinaparamdam mo sa akin.
Di kita makausap
Kaya ko sa iba
Okay, sige na.
Nakuha ko na ang punto mo.
-Makinig ka, pareho tayong ginago ni Mama. -May maayos pang salita d'yan.
Iniisip ko lang na baka pwede tayong…
magkasundo.
Magkasundo, sige. Paano 'yan?
Wag mo 'kong pakialaman. Gano'n din ang gagawin ko.
Maganda 'yan kaso magkasama tayo.
Hanggang kailan?
Hanggang kaya mo nang mag-isa.
-Kaya ko na ngayon. -Parang hindi pa.
Alam mo, sablay ka talagang tatay.
Ang galing mo kasing anak, ano?
Stepson.
Kung ikukumpara mo ako sa iba, ang bait ko nga, e.
Itaas-taas mo naman nang konti 'yang standards mo.
Kung hayaan na lang natin na gano'n?
-Isipin nating nasa army tayo. -Army?
Oo, may kanya-kanya tayong duty at assignment.
Pwede kung ginagawa mo ang assignment mo.
Kung gagawin ko 'yan, di ka na ba mangingialam?
-Hindi. -Bakit?
Dahil commanding officer mo ako, di mo ako tropa.
Maglilinis ako ng kama, toilet…
-Gumamit ka ng headphones. -Sige.
Wag kang aabsent sa school… nang madalas.
Ang boring-boring kasi do'n.
Okay, sige.
Gagawin ko 'yon lahat.
Basta subukan mo lang, subukan mo, na hindi maging gago.
Pwede kong subukan.
Walang may gusto nito. Alam ko naman.
Kaya wag na tayong magpanggap na hindi lang 'to arrangement.
Sige.
Good morning.
Kailan ka pa nagyoyosi?
-Kani-kanina lang. -'Sus.
Gusto lang kitang kumustahin pagkatapos ng nangyari noong isang araw.
Di na ako bago sa mental health problems.
Alam mo siguro 'yong maliit na pinagdaanan ko dati.
Maliit? E, parang sinaniban ka nga noon. Napaka-weird.
-Hindi naman. -Oo kaya.
Nagbibiro lang si Hardy no'n.
Sino'ng walang pinagdadaanan?
Sino'ng di pa nagkaka-panic attack sa panahon natin ngayon, ha?
Rose, pwede ba?
Tumigil ka na sa paligoy-ligoy. Ano ba ang gusto mo?
-Gusto ko lang… -Ano? Ano'ng gusto mo?
Pwede bang sumali sa department mo?
Ba't mo naman gusto 'yan?
Dalawang taon na akong walang hawak na kaso.
Puro paperwork ako na ayaw nilang gawin.
Mas okay 'yan sa walang ginagawa.
-Ano ba ang ginagawa ko, ha? -Di ko alam.
Pero tinutulungan ka ni Akram.
Nag-request siya kanina ng kotse.
Ano naman?
Sibilyan siya at hinahayaan mong mag-imbestiga?
Assistant ko siya, tumutulong sa imbestigasyon ko.
Ganyan ba ang tingin ni Moira?
Ayos ka rin, a. Blackmail 'to? Makukuha mo nga ang gusto mo.
Ang ayaw ko lang,
may isa pang tao na makikiagaw ng hangin.
Ako ang bahala sa mga lumang lead. Kukunin ko ang witness statements—
Ako ang gagawa n'yan.
-Magaling akong maghukay. -Ano?
Mag-research, maghukay. 'Yan ang kaya kong gawin.
Alam ni Hardy 'to. Siya lang ang may tiwala sa akin.
-Tinuruan niya ako. -Talaga lang, ha?
Grabe ka naman. Nasa ospital na nga siya, e.
Bihira 'yong di nanghihingi ng kapalit.
Laging may kapalit.
-Kadiri ka, Carl. Siya ang… -Kilala ni Hardy ang tatay mo.
-Talaga? -Oo, training officer niya siya.
-Di 'yan nabanggit ni Hardy. -Di nga.
Kaya, sigurado akong gusto ni Hardy na isama mo ako rito, di ba?
Isang araw lang muna.
Salamat, Carl. Salamat—
Sandali, di pa ako tapos.
Isang araw lang muna
at kung di ako mabubuwisit sa 'yo sa araw na 'yon,
baka siguro, siguro lang ha, pag-isipan ko 'to.
Saan ako?
Mag-share muna kayo ni Akram ng desk doon.
-Kakausapin mo na lang si Moira? -Tingnan muna natin.
Oo naman, sige.
Sino 'tong hayop na nasa kama ko?
Sino 'tong hayop na kumain ng lugaw ko?
Sino 'tong hayop na lalayas dito
bago ako mag-huff and puff at magilitan siya sa leeg?
Layas na.
Ano'ng pangalan mo?
Di 'ata nakakapagsalita ang aso.
Layas na, gago ka!
Wag ka nang babalik, gago!
Ano ba 'yan?
Ang ingay mong kumain.
-Misophonia. -Ano?
May ganyan si Papa. Napakasensitibo sa mga tunog.
Sensitibo lang ako sa mga nakakainis tulad ng pagnguya mo.
-At paghigop. -Sorry na.
Sa boses mo rin pala.
Close ka ba sa tatay mo?
Pag-uusapan natin ang pamilya ko?
Wala akong pakialam sa pamilya mo. 'Yong tatay mo, close ba kayo?
Nag-divorce sila noong five ako at nagpakasal sa dental hygienist.
Dental hygienist niya 'yon, ha.
-Nag-uusap pa kayo? -Paminsan-minsan.
Birthdays, holidays, mga gano'n. Pero mas madalang na.
May mga anak na siyang iba. Baka nga mas dumalang pa.
Ayos lang 'yon sa 'yo?
Tumulong lang naman siyang magawa ako.
Kunwari, 12 years na kayong di nag-uusap, ano'ng rason para dalawin mo siya?
Kung may sakit siya, kapag mamamatay na para makapagpaalam.
May iba pa ba?
Tungkol 'to sa pagbalik ni Merritt sa Mhòr?
-Dineretsa mo na sana. -Gusto kitang makilala.
'Sus, di naman. Iba naman 'yong kay Merritt.
Ba't naman?
Lasinggero ang tatay niya. Gago.
Di raw niya alam na pupunta siya, biglaan daw 'yon.
Kaya nga baka pinagbantaan si Merritt at tumakbo na lang siya.
-'Yan ang pinaka-obvious. -Sige, ano'ng teorya mo?
Ano sa tingin ko?
Sigurado akong may banat ka para kontrahin 'yong obvious.
May isa pang rason si Merritt
at wala 'yong kinalaman sa tatay niya.
Baka may pupuntahan pa siyang ibang tao.
Alam mo na 'yon, e!
Para 'tong teaching moment.
Ano?
-Tinuturuan mo ako. -Di ako nagtuturo.
Tingnan mo 'to. Mentor ka pala, e.
-Di ako mentor ng kahit sino. -Na-touch ako.
Tapos ka na ba?
Sabi na nga ba.
Dahil wala tayong phone ni Merritt, simulan mo sa work diary.
Balikan mo ang tatlong buwan.
I-check mo ang kakaibang meetings at notes na isinulat niya.
Sige. Ibig sabihin, okay na ako dito?
Pati bank statements niya. Mga kaduda-duda, kahit maliit.
Mga binili niya, kung saan siya nagpunta.
E, 'yong email threats?
Natunton lahat sa mga internet café, naka-piggyback.
I-check kung may nakakuha ng digital media doon?
Mga tagarito, ha.
Di na ako umaasa dahil ang gulo ng imbestigasyon noon.
Kaya may isa pa akong gustong tingnan.
Sinadya bang guluhin 'yon?
Seryoso ka ba?
Si Fergus Dunbar ang team leader.
Ang pinakamalaking kaso niya bago 'to, ang Royal View Hotel housekeeping robbery
and blackmail scandal.
Di ko alam 'yan.
Pwede nga.
Paano nakuha ni Dunbar 'yong kaso? Sino ang nagdesisyon?
Iimbestigahan natin ang mga nandito?
Simula ngayon, lahat ng tao sa paligid.
DCI Morck, kumusta ka na?
Kailangan ko ng listahan ng mga naging katrabaho ni Merritt.
Akala ko, inatake ka na sa puso noon.
Pati ang lahat ng magistrate at solicitor ng kabilang panig.
Nakuha mo na siguro ang statement nila.
Sablay dati. Ako ang magtatanong ngayon.
Sa sarili mong paraan.
Alam mo bang may mga banta kay Merritt?
Mas nakakapagtaka kung wala.
Walang kinalaman sa anumang kaso 'yon.
May gusto lang pumatay sa kanya.
Et cetera. Diyos ko.
Di niya nabanggit 'yan?
Hindi rin naman siya magsasabi.
-Wala siyang tiwala sa 'yo? -Hindi.
Di siya kailanman naging parte ng grupo.
Kahit anong bihis niya o pananalita,
ramdam mong iba siya, parang nakatingin lang mula sa labas.
Dahil sa kung sino siya o sa trato sa kanya sa trabaho?
Nagbibiro ka ba, Carl?
Marami akong binigay na opportunity sa kanya, pati respeto.
Pero si Merritt, hindi siya makuntento.
Gusto niyang palitan ka?
Sabihin nating nagmamadali siya.
Apat na taon na ang nakalipas, nagpakamatay siya at ano?
Nilamon siguro ng sariling niyang demonyo.
-Demonyo? -May mga tinatago si Merritt.
Isa sa mga 'yon ang makakasagot kung nasaan man siya ngayon,
buhay man o patay.
'Yan lang ba? Tulad lang siya ng iba na may mga sekreto?
'Yan lang ang meron ako.
Oo nga pala, DCI Morck…
Sa susunod, para malinaw, tandaan mo na Lord Advocate ako.
Hindi ako kriminal na ina-ambuscade mo lang sa car park.
Kung gusto mo akong makausap, paraanin mo muna sa opisina ko.
"Ambuscade." Tatandaan ko talaga 'yan.
Hoy, gising.
Sino kang hayop ka?
Nakita mo ba 'to sa pader? Binuksan mo 'yong pader?
Anong pader?
'Yong nasa taas. 'Yong sinira para buksan.
-Pulis ka ba? -Sagutin n'yo na lang ako.
-'Yong isa ang gumawa no'n. -Sino?
-Pulis ka nga. -Ito ba?
Oo, siya nga. 'Yong baliw.
-Nasaan na siya? -May baril ka ba?
Wala 'yan. Pulis ang tatay ko.
Saan ko naman gagamitin 'yon?
Itong lalaki na binuksan 'yong pader, nasaan na siya?
Di ko kailangang sabihin.
Nasaan na siya?
Masakit, alam ko.
Pressure point 'yan.
Maya-maya mararamdaman mo na sa mata mo, tapos susuka ka.
Tumakbo siya. Di namin alam kung saan siya nagpunta.
Maraming salamat.
Kumusta, Mrs. Marsh?
Patahimikin n'yo na ako.
Nand'yan ba si William Lingard?
Siyempre, wala siya. Nasa Egley House.
Oo, pero tumakas siya noong isang araw.
-Paano n'yong naisip na nandito siya? -Kuha 'to isang milya mula rito.
Hay, William.
Nakapunta na siya rito bago mawala si Merritt.
Alam niya ang daan.
Alam niya nga pero wala siya rito.
Kaya okay lang na sumilip kami rito?
Malaking problema ang pagsilip n'yo rito.
-Collector si Fred. -Fred?
Ex-husband ko.
Di ko na tinanggal dahil nakakakalma.
-Hindi ka relihiyoso? -Hindi na.
Hindi.
Nawala na rin nang mawala ang anak namin,
pati ang pagsasama namin.
Nakabuti nga na nakuha ko 'yong trabaho kay William.
Sabi ni Merritt, sobrang close ko raw.
Sana di n'yo na siya makita.
-Ano ulit? -Carl.
Wala akong masamang ibig sabihin.
Wala?
Si Merritt ang pinakamiserable na nakilala ko.
Mas tahimik na siguro kung nasaan man siya.
Carl.
William!
Kahit ako, kung nakita ko ang sarili ko sa TV,
tatalon din siguro ako sa bintana.
Galing ba ito sa bahay? Sa kahon sa pader?
Cormorant ba 'to?
O, baka great northern diver. Parang shorebird din.
Shorebird? Nakita mo 'to sa tubig?
Baka sa ferry?
Nasa cap na suot mo sa ferry?
Nakakasulat ba siya?
Magaling siyang mag-drawing. Ang galing mo.
May aphasia siya. Nakakapag-drawing pero di nakakasulat.
May nakita kang naka-cap na ganito sa ferry?
Hindi sa ferry.
Sa bahay.
May nakita kang naka-cap sa bahay?
Sa bahay at sa ferry?
Kasama si Merritt?
Kamutin mo!
Okay na 'to.
Isang dahilan pa kung ba't ayaw sa 'yo ng mga tao, 'yang timing mo.
English 'yan.
Pasensiya na. Iiwan ko na kayo.
Wag kang umalis dahil lang sa kanya.
Konti pa at baka may plano na kami.
Musta si misis?
Pumunta pala ako sa Mhòr kahapon.
Kinausap ko si Jamie Lingard, tatay ni Merritt.
-Talaga? -Oo.
Magugustuhan mo siya.
Ang bait-bait niya.
'Yong batang Merritt daw,
malayo sa kagalang-galang na Merritt ngayon.
Wala raw ambisyon man lang para sa kahit ano.
Puro good time lang ang gusto.
Mapapaisip ka nga sa nangyari.
Nabasa mo 'yong file?
Hindi pa, e. Sobrang busy ko sa squash at sine.
Tapos?
Hindi planado ang nangyari sa ferry. Crime of opportunity.
-Pareho tayo diyan. -Nakasalubong ang maling tao.
'Yan lang ba?
Nasa kama ako, ano pa ba ang aasahan mo?
-Aliw na aliw ako sa press con mo. -Ulol.
Mukha ka ngang bossing, e.
Uulitin ko. Ulol.
Ano'ng nangyari?
Na-ambush ako. Hindi ako handa sa gano'n.
Talaga? Mukha kang maiihi na sa salawal.
Ikaw kaya ang humarap sa media, tingnan ko lang.
Di ako makalakad, o.
Dalhan mo ako ng computer?
Depende, gagamitin mo ba 'yang pagiging baldado mo tuwing may away tayo?
Siguro.
Kung gusto mo ng tulong ko, kailangan ko ng computer.
Di na ako makakalabas gaya ng dati,
kaya sa ganitong paraan na lang.
Dadalhan kita.
Bakit?
Balita ko parang pulis daw umasta ang bagong assistant mo?
Pulis naman siya. Dati nga lang, sa Syria.
Baka nakakalimutan mo na hindi 'to Syria?
-Di, a. Sumisikat ang araw sa Syria. -Carl.
May inutos lang ako, 'yon lang.
Tagaayos lang siya ng files.
Sayang naman 'yong tao. Nakakainis, pero magaling.
Kukunin ko rin si Rose. Di naman pala bobo 'yong bata.
A, di na pwede ang ganyang pananalita. At B, hindi pwede.
-Umuusad na kami kay Merritt Lingard. -Talaga?
-Sige nga. -Di pa pwede.
Sabi na, e. Di ka pa rin nagbabago, puro dada ka lang.
-Akin na si Rose saka isang laptop. -May isa ka na, a.
-Wala si Akram. -Di niya kailangan.
-Salamat, Nanay. Ayos. -Saan ka pupunta?
-Sa opisina ko. -Hindi siguro, ano?
Mukhang nakakalimutan mo na ang mga appointment mo.
Hindi ko nakakalimutan.
Parang nakakalimutan mo na mandatory ang sessions
kapag nasangkot sa barilan ang isang officer.
Lulutasin ko ba 'yong mga kaso o pag-uusapan ang kabataan ko?
Kinikilabutan akong maisip ang kabataan mo.
Pumunta ka sa sessions o ibibigay ko sa iba 'yang assignment mo.
Sinumbong mo ako, 'no?
-Nag-aalala lang ako. -Grabe ka namang mag-alala.
Hindi naman. Nagsimula lang no'ng may nangyari sa 'yo.
Dehydrated lang ako, okay?
Oo nga, sobra ang pawis mo noon.
Pinanood mo?
Maraming beses, may sound at wala.
Nagka-panic attack ako dati.
-Di 'yon panic attack. -Sa araw ng kasal ko.
-Bago o pagkatapos? -Sa gitna mismo.
-Magsasalita na ako noon. -Ayos.
Hindi ako makapagsalita kaya di ko nasabi ang "I do."
Kung relihiyoso ako, iisipin kong iniligtas ako ng Diyos.
Pero dahil person of science ako, suwerte lang siguro.
Suwerte?
May pamilya na pala siya sa Leeds.
-May asawa at kung ano-ano pa. -Ayos, a.
Oo.
Ang gago lang.
Di ko 'ata kaya 'yon. Sa dami ng dapat isipin, grabe lang.
Sigurado akong di madali. Nakakabilib din si Albert.
Albert pala, ha?
Akala ko, mas Jake o Luke ang type mo.
Okay…
Kung di mo napansin, nag-open up ako sa 'yo.
Para matuto ka.
Salamat, natuto talaga ako.
Welcome.
Nadatnan na lang namin ang mga 'to.
Bawat kasong hinawakan ni Merritt Lingard.
Sige, dito muna 'to nang mga isang linggo.
Tapos, ibalik na sa Procurator Fiscal maliban sa huling limang kaso niya.
-Seryoso kayo? -Iisa-isahin pa ba?
Hindi ba dapat?
Kung desperado na tayo. Ikaw naman, pupunta ka sa Mhòr bukas.
Kakagaling n'yo lang doon, a.
Oo nga. Napakaganda ng lugar, naisip namin na pumasyal ka rin doon.
Talaga ba?
Hay, naku.
Nabugbog si William ni Harry Jennings sa isang robbery—
Namatay siya habang tumatakas.
-Alam ko. -Ipinakita ko lang na nagbasa ako.
E, kung ipakita mo kaya na kaya mong patapusin muna akong magsalita?
Pumunta ka ro'n, kausapin mo ang local police.
'Yong bwisit na Cunningham.
-Kakausapin ko? -Alam mo na. Diskartehan mo.
Ano ba 'yong gusto mong malaman?
Tungkol sa pamilya ni Merritt, kay Jennings, lahat ng…
di niya nakuwento dati.
Ba't di niya kinuwento sa 'yo?
Di magkasundo si Carl at 'yong pulis.
-Ang galing naman. -Kailangan ko nang umalis.
Kaya ba ako ang pupunta, e, dahil babae ako
at kaya ko siyang madiskartehan?
-O, dahil magaling akong pulis— -'Yong una.
Jasper?
Martin!
Ano'ng meron?
Tumawag 'yong nanay niya.
Tapos, biglang nagwala at nagmumura na.
-Akala ko, okay na. -Mukhang hindi.
-Saan siya pumunta? -Di ko alam. May dala siyang luggage.
Tangina.
Kung walang kumprontasyon, walang away na naganap…
Kung walang away na naganap,
bakit di ka tumawag ng ambulansiya, Mr. Finch?
Kita mo naman siguro na malala ang lagay ng asawa mo.
-Nakatutok lang. -Masaya ka ba sa purée mo?
-Ayos na. -Okay.
Kita mo? Gusto niyang sakto ang lahat.
Nagawa ko na ito nang mag-isa.
-Ang saya ko lang. -Proud ako sa 'yo.
Nagawa ko na nga.
Alam kong magkakatrabaho tayo para gumawa ng art.
"L, H."
"L, H…"
"Bakit ka nandito?"
Buwisit naman.
Hi, Ma.
Nasa bahay lang ako.
Nagre-ready para sa date ko.
Hindi mo pa siya nakikilala, pero napakabait niya.
Sobrang successful.
May sarili siyang…
car service.
Hindi siya Uber driver, Ma. Siya 'yong may-ari.
Oo, si Daniel.
Boobrie.
Tama, 'yon nga ang pangalan niya. Sige na, alis na ako.
Kalalabas ko lang ng banyo.
Okay? Love you, bye!
Putek.
Nagsalin ng Subtitle: Michael Manahan